Studentët e Xhons Hopkins: Projekt mbi menaxhimin e konfliktit në Kosovë
Qëllimi i projektit ishte identifikimi i problemeve në shtetin e ri dhe ofrimi i rekomandimeve në fusha të ndryshme.
Një grup studentësh nga universiteti Xhons Hopkins këtu në Uashington DC ishte në Kosovë për një javë në janar të këtij viti, ku mblodhën të dhëna rreth situatës së paskonfliktit në shtetin e ri. Ata patën rastin të takoheshin me politikanë, përfaqësues të organizatave joqeveritare dhe me shumë njerëz të tjerë, për të parë se ku gjendet Kosova tani, qoftë në fushën politike, ekonomike apo në integrimin e pakicave. Menaxhimi i konfliktit nëKosovë ishte subjekti i projektit të studentëve pasuniveristarë të Universitetit Xhons Hopkins. Po çfarë i shtyu këto studentë të zgjidhnin Kosovën si objekt studimi në këtë fushë? Olga Murcia Mursia është një nga studentet që mori pjesë në projekt. Fokusi i studimit të saj ishte Korrupsioni dhe Zhvillimi në Kosovë. Olga thotë se përparësitë duhet të jenë administrata politike dhe marrëdhëniet mes komunitetit ndërkombëtar dhe qeverisë së Kosovës. Lora Lombard, një tjetër pjesëmarrëse në projektin për Kosovën thotë se përparësia e Kosovës duhet të jetë ekonomia. Ndryshimi më i madh që sheh Lora mes të rinjve në Shtetet e Bashkuara dhe Kosovë varet pikërisht tek ekonomia: Lora thotë se, po të kishte në dorë të ndikonte politikën e SHBA ndaj Kosovës, ekonomia do të ishte fusha ku ajo do të përqendrohej. Mari Tanaka nga kryeqyteti Tokjo i Japonisë, e mbështet mendimin e koleges së saj: Në pjesën e saj të projektit, Mari ka bërë një krahasim të perspektivave të Kosovës dhe integrimit ndëretnik. Ajo thotë se realiteti në Kosovë ishte më i ndryshëm seç priste. Kathrin Karson, e cila prezantoi përmbledhjen e kapitullit mbi etnicitetin, tha se një ndër rekomandimet ishte se duhet bërë më tepër për shmangien e politizimit të integrimit. Studentja Heather Rehm bëri një përmbledhje të konstatimeve dhe rekomandimeve të kapitullit të politikës; Xhejms Litëllton mbuloi kapitullin e infrastrukturës, ekonomisë dhe medias; ndërsa Xhoshua Sharf rolin e aktorëve ndërkombëtarë në ndërtimin e shtetit në Kosovë, çështjen e vetëvendosjes dhe njohjen e pjesshme të shtetit të ri. Për statusin e Kosovës Mari thotë: Projekti i Universiteti Xhons Hopkins për menaxhimin e konfliktit në Kosovë u drejtua nga profesorët Terens Hopman dhe Uilliam Zartman.